מילון מונחים

**א**

**אורח** - קונה שאינו מנוי. רשאי להירשם כמנוי במערכת המסחר, לצפות במוצרים וחנויות השונות, להוסיף מוצרים לעגלת קניות ולרכוש את סל הקניות שלו.

**ב**

**בעל חנות** – משתמש מנוי שהינו בעל חנות . רשאי לנהל מלאי מוצרים, להגדיר בעלי חנות ומנהלי חנות נוספים ולתקשר עם לקוחותיו בהודעות.

**ג**

**ד**

**ה**

**הנחה גלויה** – הנחה על מוצר מסוים או על כל המוצרים בחנות מסוימת, המורכבת מתאריך התחלה, תאריך סיום וכן אחוז הנחה. ההנחה מוצגת לקונים.

**הנחה מותנית** - הנחה על מוצר מסוים או על כל המוצרים בחנות מסוימת, המורכבת מתאריך התחלה, תאריך סיום, אחוז ההנחה ותנאי הנחה. ההנחה מוצגת לקונים בצירוף התנאים שנקבעו ע"י החנות.

**הנחה מורכבת** – הנחה המורכבת משילוב של הנחות בסיסיות (גלויה או מותנית) ע"י אופרטורים לוגיים.

פירוט בנספח מדיניות הנחה מטה.  
**הרשאה** – הרשאת ניהול חנות הניתנת למנהל חנות ע"י בעל החנות שמינה אותו. כוללות: הוספת מוצר, עריכת מוצר, מחיקת מוצר, הוספת מנהל חנות, מחיקת מנהל חנות, צפייה בהודעות קונים, מענה להודעות קונים, הגדרת מדיניות קניה, הגדרת מדיניות הנחה.

**התראה** - התראה בזמן אמת שתוצג לבעלי ומנהלי חנויות במקרים בהם נדרשת תשומת ליבם.

**ו**

**ז**

**ח**

**חבילה** – מסופקת ללקוח בעת תהליך רכישה מוצלח. פרטיה כוללים משקל והאם מכילה מוצרים שבירים.

**חוק** – כללים המתארים הגבלות והיתרים על קניה במערכת. אוסף של חוקים מגדיר מדיניות קניה או הנחה.

**חנות** – פלטפורמה המציעה מוצרים שונים למכירה. מנוהלת ע"י בעלי חנות ומנהלי חנות. פרטיה כוללים שם ייחודי ותיאור של אופי החנות שאינו ריק.

**ט**

**י**

**כ**

**ל**

**מ**

**מדיניות הנחה** – בעל חנות או מנהל חנות עם הרשאות מתאימות יכולים לקבוע מדיניות הנחה למוצרי החנות (הנחה גלויה או מותנית). פירוט בנספח מטה.

**מדיניות קניה –** בעל חנות או מנהל חנות עם הרשאות מתאימות יכולים להגדיר מי רשאי לקנות מוצרים בחנות, מהם מסלולי הרכישה, ומהם הכללים החלים עליהם. פירוט בנספח מטה.

**מוכר** – מוגדר עבור חנות מסוימת. יכול להיות בעל החנות או מנהל החנות.

**מוצר** – פריט המוצע למכירה בחנות מסוימת לקונים במערכת. למוצר יש שם, קטגוריה, מחיר וכמות במלאי. שם מוצר הוא ייחודי עבור חנות.

**מוצר זמין** – כמות המוצר במלאי של החנות גדולה מ -0.

**מנהל חנות** – רשאי לבצע פעולות ניהול בחנות בהתאם להרשאות שניתנו לו מבעל החנות.

**מנהל מערכת** – תפקידו לדאוג לפעולה תקנית של המערכת. רשאי להסיר כל קונה מנוי מהמערכת.

**מנוי**  – קונה המתחבר למערכת באמצעות שם משתמש ייחודי וסיסמא. בעל הרשאות זהות לאורח (למעט רישום חוזר וכניסה) ובנוסף יכול לבצע יציאה מהמערכת ולפתוח חנות חדשה בבעלותו.

**מערכת בדיקת עקיבות** – מערכת חיצונית למערכת המסחר שתפקידה לבדוק האם אוסף חוקים הינו קביל (אינו יוצר סתירות).

**מערכת גבייה** – מערכת חיצונית למערכת המסחר המבצעת גבייה מחשבונם של קוני המערכת.

**מערכת אספקת מוצרים** – מערכת חיצונית למערכת המסחר שאחראית לספק ללקוחות מוצרים שרכשו.

**משתמש** – קונה אורח, קונה מנוי, מוכר או מנהל מערכת.

**נ**

**ס**

**סיסמא** – מחרוזת המכילה 8 תווים לפחות. אינה חשופה למשתמשי המערכת ואינה ניתנת לשחזור.

**סל קניות** – מוגדר עבור לקוח מסוים ומורכב מאוסף כל עגלות הקניות שלו.

**ע**

**עגלת קניות** – אוסף המוצרים המוצעים לקנייה מכל סוג שהיא עבור חנות מסוימת וקונה ספציפי.

**פ**

**צ**

**ק**

**קונה** – משתמש המערכת היכול לבצע רכישה של מוצרים. יכול להיות אורח או מנוי.

**קנייה מידית** – בקנייה זו המשתמש נדרש לשלם את הסכום הנקוב למוצר על מנת לקנות אותו באופן מידי.

**ר**

**ש  
 שם משתמש** – מחרוזת באורך מקסימלי 15. שם המשתמש ייחודי עבור כל מנוי.

**ת**

**נספח מדיניות קניה**

באפשרות בעל חנות (או מנהל חנות עם ההרשאות המתאימות) להוסיף חוק לחנותו או למוצר בחנותו המגדיר היתרים או הגבלות בנוגע לתהליך הקנייה שלהם.

חוק לחנות:

ניתן להגדיר חוק לחנות מהסוגים הבאים:

* הגבלת כמות מקסימלית למוצרים בקנייה.
* הגבלת כמות מינימלית למוצרים בקנייה.
* הגבלת הרכישה למשתמשים ממדינות מסוימות בלבד.
* הגבלת הרכישה למנויים בלבד.

חוק למוצר:

ניתן להגדיר חוק למוצר מהסוגים הבאים:

* הגבלת כמות מקסימלית למוצרים בקנייה.
* הגבלת כמות מינימלית למוצרים בקנייה.

במידה ורכישה לא עומדת בחוקי החנות/מוצר היא תיכשל והלקוח לא יחויב.

הרכבת חוקים:

ניתן להגדיר חוק מורכב הן לחנות והן למוצר ספציפי.

אופן ההרכבה:

* המשתמש יזין חוק בסיסי מאחד הסוגים שפורטו מעלה.
* לאחר מכן יבחר איך ברצונות להרכיב את החוק:

הרכבה עם חוק נוסף אחד: ולקבל חוק מהצורה (a op b)

הרכבה עם שני חוקים נוספים ולקבל חוק מורכב מהצורה ( (a op b) op c)

המשתמש יכול להמשיך ולהרכיב את החוק כאוות נפשו ולהגיע לרמת המורכבות הרצויה.

**נספח מדיניות הנחה**

באפשרות בעל חנות (או מנהל חנות עם ההרשאות המתאימות) להוסיף הנחה לחנותו או למוצר בחנותו המגדיר היתרים או הגבלות בנוגע לתהליך הקנייה שלהם.

כמתואר במילון מעלה ישנן 2 סוגי הנחות: פשוטה ומותנית.

תנאים אפשריים עבור הנחה:

* כמות מינימלית: ההנחה תינתן רק אם נרכשו לפחות X פריטים מהחנות/מוצר.
* כמות מקסימלית: ההנחה תינתן רק אם נרכשו לכל היותר X פריטים מהחנות/מוצר.

במידה ורכישה לא עומדת בתנאי ההנחות היא לא תוחל על הסכום הכולל.

הרכבת חוקים:

ניתן להגדיר הנחה מורכבת שתתי הנחות ממנה היא מורכבת יהיו הנחה מורכבת אחרת או הנחה פשוטה/מותנית לחנות/מוצר.  
אופן ההרכבה:

* המשתמש יזין הנחה בסיסית (פשוטה/מותנית) למוצר/חנות
* המשתמש יבחר אם ברצונו להרכיב את ההנחה או להזינה כמות שהיא

במידה ונבחרה הרכבה הוא יצטרך להזין הנחה חדשה ובנוסף אופרטור עימו יש להרכיב עם ההנחה הקודמת שהוזנה.

המשתמש יכול להמשיך ולהרכיב את ההנחה כאוות נפשו.